
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Допълване на Програма за капиталовите разходи за 2025 г. на Община Златоград с нови обекти по предложение на второстепенни разпоредители с бюджети и коректно отразяване на дейности и параграфи, след нанасяне на обектите, приети с Приложение № 5 към решение № И 408 от 20.05.2025 г. на Общински съвет-Златоград в Модул „Капиталови разходи“ към Министерство на финансите.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В изпълнение на чл.124 от Закона за публичните финанси и чл.36 от Наредба № 23 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Златоград, внасям предложение за промяна на Програмата за капиталовите разходи за 2025 г. на Община Златоград, както следва: 
I.  Допълване на Програма за капиталовите разходи на Община Златоград за 2025 г., приета с Решение № И 408 от 20.05.2025 г. на Общински съвет - Златоград с нови обекти по предложение на второстепенни разпоредители с бюджет.
Предложението за промяна е свързано с постъпили докладни записки от директорите на СУ „Антим I” гр.Златоград, ОУ „Васил Левски“ гр.Златоград, Детска градина „Снежанка“ гр.Златоград и Комплекс от социални услуги „Дневен център за деца и младежи с увреждания“ и „Дневен център за пълнолетни лица с увреждания“, както следва:
1. Докладна записка от директора на СУ „Антим I” гр.Златоград с вх.№ 21-00-79/26.03.2025г., с което ни уведоми, че със средства от реализиран преходен остатък от 2024 г. в дейност „Спорт за всички“, от предоставените с ПМС № 396/14.11.2024г. средства за физическа активност, физическо възпитание и спорт за 2024 г. е планирано закупуване на скочище за висок скок за физкултурния салон на училището. Общата стойност на предложения за придобиване дълготраен материален актив е 1 757 лв. 
2. Докладна записка от директора на ОУ „В.Левски“ гр.Златоград с вх.№ 21-00-136 от 07.05.2024 г. за необходимостта от закупуване на 3 (три) броя климатици за класните стаи на учениците от прогимназиален етап на обучение, поради много високи температури по време на провеждане на изпитите по Национално външно оценяване за 7 клас, а и продължаващо обучение до 30.06.2025 г. Общата стойност на предвидени за закупуване ДМА е 6 300 лв. Предложението на директора  е финансирането да бъде за сметка на средствата от Единния разходен стандарт за 2025г.
3. Докладна записка от Директора на ДГ „Снежанка“ гр.Златоград, с вх.№ 21-00-143 от 13.05.2025 г., относно инвестиционни намерения за закупуване на четири броя съоръжения за игри на открито. Общата стойност на предвидените за закупуване ДМА е 20 000 лв., като предложението е финансирането да бъде за сметка на средствата от реализирания преходен остатък от 2024 г., от дейност „Ресурсно подпомагане“.
4. Докладна записка от директора на Комплекс от социални услуги гр.Златоград, с вх.№ 21-00-126/15.04.2025 г., с предложение, със средствата от реализирания преходен остатък от 2024 г., да бъдат придобити следните дълготрайни активи:
- Батут, детска въртележка и детска люлка на обща стойност 7 704 лв.;

- Фитнес уреди за двора на КСУ, на обща стойност 9 972 лв., включващ следните уреди: ски тренажор, министепер, велоергометър, грация двойна, уред за рехабилитация ръце – крака, за изграждане на кът за двигателна рехабилитация.
- 8 (осем) броя компютърна конфигурация за нуждите на КСУ на стойност 10 400 лв.

Общата стойност на предвидените за закупуване ДМА за Комплекс от социални услуги е 28 076 лв.

II. Коректно отразяване на дейности и параграфи, след нанасяне на обектите в Модул „Капиталови разходи“ към Министерство на финансите.
След въвеждане на обектите по Приложение № 5 към Решение № И 408 от 20.05.2025 г. в модул „Капиталови разходи“, програмен продукт на Министерство на финансите, се установи неправилно отнасяне на някои обекти по дейности и параграфи и необходимост от коректното им отразяване, както следва:
1. Обект № 8 „Основен ремонт на колектор-канализационен клон на ул. "Възраждане", участък от о.т.826 до о.т.836, гр. Златоград, с дължина L=60м“- СМР“, следва да е §§ 52-00 „Придобиване на ДМА“, вместо приетия в приложението §§ 51-00 „Основен ремонт на ДМА“;
2. Обект № 72 „Ведомствен - общински път с идентификатор 69105.3.451 по КК местност "Мандево" с. Старцево (неорбанизирана територия) с дължина 300м – Проектиране“ следва да е в дейност 832 „Служби и дейности по поддържане, ремонт и изграждане на пътищата“, вместо  дейност 606 „Изграждане, ремонт и поддържане на уличната мрежа“;
3. Обект № 95 „Изготвяне на проект за реставрация и консервация на недвижима културна ценност Църква "Св.Георги" в ПИ 31111.31.491 по КК на гр. Златоград следва да е в дейност 740 „Музеи, художествени галерии, паметници на културата и етнографски комплекси с местен характер“ по §§ 51-00 „Основен ремонт на ДМА“, вместо приетата с приложението дейност 619 „Други дейности по жилищното строителство, благоустройството и регионалното развитие“ и      §§ 52-00 „Придобиване на ДМА“;
4. Обект № 100 „Подпорна стена към гробищен парк с. Ерма река“ следва да е в дейност 619 „Други дейности по жилищното строителство, благоустройството и регионалното развитие“, вместо в дейност 714 „Спортни бази за спорт за всички“; 

5. Обект № 101 „Ремонт на филтрационна система в плувен басейн в ОУ "Васил Левски" гр. Златоград“ следва да е дейност 714 „Спортни бази за спорт за всички“, вместо приетата с приложението дейност 619 „Други дейности по жилищното строителство, благоустройството и регионалното развитие“. 

Предложените допълнения и изменения на Програма за капиталовите разходи за 2025 г. са отразени в Приложение № 1.


Във връзка с гореизложеното, предлагам Общински съвет-Златоград да разгледа и приеме следния проект за 
                                                                   РЕШЕНИЕ:

На основание чл.21, ал.1, т.6 от Закона за местното самоуправление и местната администрация, чл.124, ал.2 и ал.3 от Закона за публични финанси и чл.36, ал.2 и ал.3 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, Общински съвет Златоград
РЕШИ:

1. Одобрява промяна в Програмата за капиталовите разходи за 2025 г. на Община Златоград, по обекти, функции, параграфи и дейности, съгласно Приложение № 1, неразделна част от настоящото решение.
2. Възлага на Кмета на Община Златоград да отрази горепосочените промени в Програмата за капиталовите разходи за 2025 г. на Община Златоград и по бюджета на Община Златоград за 2025 г.

С уважение,
МИРОСЛАВ ЯНЧЕВ
Кмет на Община Златоград

 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

